CELEX: 32013D0085
Language: sk
Date: 2013-02-14 00:00:00
Title: 2013/85/EÚ: Rozhodnutie Komisie zo 14. februára 2013 o nezaradení niektorých látok do prílohy I, IA ani IB k smernici Európskeho parlamentu a Rady 98/8/ES o uvádzaní biocídnych výrobkov na trh [oznámené pod číslom C(2013) 670]  Text s významom pre EHP

16.2.2013   
            
            
               SK
            
            
               Úradný vestník Európskej únie
            
            
               L 45/30
            
         ROZHODNUTIE KOMISIE
   zo 14. februára 2013
   o nezaradení niektorých látok do prílohy I, IA ani IB k smernici Európskeho parlamentu a Rady 98/8/ES o uvádzaní biocídnych výrobkov na trh
   [oznámené pod číslom C(2013) 670]
   (Text s významom pre EHP)
   (2013/85/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:
   
               (1)
            
            
               Nariadením Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (2) sa stanovuje zoznam aktívnych látok, ktoré sa majú posúdiť na účely ich prípadného zaradenia do prílohy I, IA alebo IB k smernici 98/8/ES.
            
         
               (2)
            
            
               V prípade viacerých kombinácií látok/typov výrobkov uvedených v danom zozname sa stalo, že buď všetci účastníci ukončili svoju účasť na kontrolnom programe, alebo členskému štátu, ktorý bol určený ako spravodajský členský štát na účely hodnotenia, nebola doručená úplná dokumentácia v lehote podľa článku 9 a článku 12 ods. 3 nariadenia (ES) č. 1451/2007.
            
         
               (3)
            
            
               Podľa článku 11 ods. 2, článku 12 ods. 1 a článku 13 ods. 5 nariadenia (ES) č. 1451/2007 preto Komisia náležite informovala členské štáty. Tieto informácie sa uverejnili aj pomocou elektronických prostriedkov.
            
         
               (4)
            
            
               Viacero spoločností prejavilo do troch mesiacov od tohto uverejnenia záujem o prevzatie úlohy účastníka pre niektoré z príslušných látok a typov výrobkov. Tieto spoločnosti však následne nepredložili úplnú dokumentáciu.
            
         
               (5)
            
            
               Podľa článku 12 ods. 4 a 5 nariadenia (ES) č. 1451/2007 by sa preto príslušné látky a typy výrobkov nemali zaradiť do prílohy I, IA ani IB k smernici 98/8/ES.
            
         
               (6)
            
            
               V záujme právnej istoty je vhodné určiť dátum, po ktorom by sa biocídne výrobky typov uvedených v prílohe k tomuto rozhodnutiu obsahujúce aktívne látky uvedené v danej prílohe už nemali uvádzať na trh.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
            
         PRIJALA TOTO ROZHODNUTIE:
   Článok 1
   Látky uvedené v prílohe k tomuto rozhodnutiu sa pre príslušné typy výrobkov nezaraďujú do príloh I, IA ani IB k smernici 98/8/ES.
   Článok 2
   Na účely článku 4 ods. 2 nariadenia (ES) č. 1451/2007 sa biocídne výrobky typov uvedených v prílohe k tomuto rozhodnutiu, ktoré obsahujú aktívne látky uvedené v danej prílohe, s účinnosťou od 1. februára 2014 už neuvádzajú na trh.
   Článok 3
   Toto rozhodnutie je určené členským štátom.
   
      V Bruseli 14. februára 2013
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. ES L 123, 24.4.1998, s. 1.
   
      (2)  Ú. v. EÚ L 325, 11.12.2007, s. 3.
   
      PRÍLOHA
      
         Látky a typy výrobkov, ktoré sa nemajú zaradiť do príloh I, IA ani IB k smernici 98/8/ES
      
      
                  Názov
               
               
                  Číslo EC
               
               
                  číslo CAS
               
               
                  Typ výrobku
               
               
                  Spravodajský členský štát
               
            
                  pentándiál
               
               
                  203-856-5
               
               
                  111-30-8
               
               
                  5
               
               
                  FI
               
            
                  4-(2-nitrobutyl)morfolín
               
               
                  218-748-3
               
               
                  2224-44-4
               
               
                  6
               
               
                  UK
               
            
                  4-(2-nitrobutyl)morfolín
               
               
                  218-748-3
               
               
                  2224-44-4
               
               
                  13
               
               
                  UK
               
            
                  N,N'-(dekán-1,10-diyldi-1(4H)-pyridyl-4-ylidén)bis(oktylamónium)-dichlorid
               
               
                  274-861-8
               
               
                  70775-75-6
               
               
                  1
               
               
                  HU
               
            
                  kyselina salicylová
               
               
                  200-712-3
               
               
                  69-72-7
               
               
                  1
               
               
                  NL